
Проект! 

Изменение и допълнение на Наредбата за реда за придобиване, управление и разпореждане с общинско имущество, приета с Решение № 184 на Общински съвет-Ардино от 18.03.2005 г.
Вносител: Кмет на Община Ардино 
Съгласно чл. 26, ал. 4 от Закона за нормативните актове, в законоустановения срок от 30 дни, община Ардино чрез настоящото публикуване за обществена консултация предоставя възможност на заинтересованите лица да направят своите предложения и становища по проекта за изменение и допълнение на Наредбата на е-mаil адрес: ardino@abv.bg или в деловодството на община Ардино, на адрес: гр. Ардино, ул. „Бели брези” № 31. 
Измененията и допълненията в Наредбата за реда за придобиване, управление и разпореждане с общинско имущество, са в резултат на извършен преглед и анализ на действащата Наредба. 
Мотиви 
за необходимостта от приемането на изменения и допълнения в Наредбата:.

         I.Причини, които налагат приемането на Наредба за изменение и допълнение на Наредбата за реда за придобиване, управление и разпореждане с общинско имущество:
След изменения в Закона за предучилищното и училищно образование са въведени норми за управление и стопанисване на недвижимите имоти на училищата, детските градини и центровете за подкрепа на личностното развитие. В сегашната редакция на Наредбата това разграничение не съществува, което се явява несъответствие със законови разпоредби, поради което текстовете трябва да се приведат в законосъобразно съдържание.
При изработването на проекта за изменение и допълнение на Наредбата за реда за придобиване, управление и разпореждане с общинско имущество са спазени принципите на необходимост,обоснованост,предвидимост, откритост, съгласуваност, субсидиарност, пропорционалност и стабилност. 

Принцип на необходимост – необходимо е приемането на изменение и допълнение в Наредбата за реда за придобиване, управление и разпореждане с общинско имущество с оглед актуализиране на обхвата на услугите, предоставяни от община Ардино с цел по-пълно удовлетворяване на нуждите на потребителите. 

Принципът на обоснованост – обосновано е приемането на изменение и допълнение в Наредбата за реда за придобиване, управление и разпореждане с общинско имущество, тъй като актуализирането на същата ще допринесе за повишаване на ефективността й, респективно ще осигури саконосъобразност в работата на общинската  администрация при стопанисване и управление на общинската собственост. 

Принципите на предвидимост и откритост са спазени – проектът с мотивите и предварителната оценка на въздействието на проекта за изменение и допълнение на Наредбата за реда за придобиване, управление и разпореждане с общинско имущество ще бъдат публикувани на официалния сайт на община Ардино за становища и предложения от заинтересованите групи. 
Принципът на съгласуваност – предвижда се публично обсъждане от заинтересованите групи на проекта за изменение и допълнение на Наредбата за реда за придобиване, управление и разпореждане с общинско имущество, като ще бъдат взети предвид направени в хода на обсъждането предложения. 
Принципът на субсидиарност, пропорционалност и стабилност - проектът за изменение и допълнение на Наредбата за реда за придобиване, управление и разпореждане с общинско имущество изменя и допълва Наредбата за реда за придобиване, управление и разпореждане с общинско имущество. 

При изработване на проекта за изменение и допълнение на Наредбата за реда за придобиване, управление и разпореждане с общинско имущество е  спазен чл.18 а от ЗНА, както и разпоредбите на глави II и III от ЗНА.
Извършена е предварителна оценка на въздействието на проекта. 

II. Цели, които се поставят:
Целта на приемане на настоящите промени е привеждане на Наредбата в съоответствие с измененията в Закона за предучилищното и училищно образование и въвеждане на норми за законосъобразно управление и стопанисване на общинското имущество. 
III. Очаквани резултати:

Актуализацията на Наредбата за реда за придобиване, управление и разпореждане с общинско имущество ще допринесе за подобряване на реда за стопанисване и управление на общинското имущество и ще допринесе за подобряване на  и качеството на предоставяните услуги  на територията на общината.

IV. Финансови и други средства, необходими за прилагането на измененията и допълненията:
Изменението и допълнението на Наредбата за реда за придобиване, управление и разпореждане с общинско имущество няма да е свързано с изразходване на финансови и други средства от бюджета на Община Ардино. 

V. Анализ за съответствието с правото на Европейския съюз

Предлаганите промени в Наредбата за реда за придобиване, управление и разпореждане с общинско имущество са в съответствие с нормативните актове от по-висока степен, както и с тези на европейското законодателство. 

Проектът за изменение и допълнение на Наредбата за реда за придобиване, управление и разпореждане с общинско имущество е публикуван на официалната страница на община Ардино.
С публикуването на проекта е приложена и предварителната оценка на въздействие на проекта за изменение и допълнение в Наредбата за реда за придобиване, управление и разпореждане с общинско имущество.

проекто - Р Е Ш Е Н И Я:


Общински съвет – Ардино на основание чл.21, ал.2, т.7 от Закона за местното самоуправление и местната администрация изменя Наредбата за реда за придобиване, управление и разпореждане с общинско имущество, приета с Решение № 184 на Общински съвет-Ардино от 18.03.2005 г., както следва: 
            1.Създават се нови чл.16а, чл.16б, чл.16в и чл.16 г със следното съдържание: 

Чл.16а., ал.1(нова,приета с решение № ....от ..........2018 г.) Общинските недвижими имоти, предоставени за управление на общинските училища, детски градини и центрове за подкрепа за личностно развитие, са публична общинска собственост.
Чл.16а., ал.2(нова,приета с решение № ....от ..........2018 г.) От датата на влизане в сила на акта за обявяване на държавно училище за общинско, имотите - публична държавна собственост, предоставени на училището преди обявяването му за общинско, преминават в собственост на общината, на територията на която се намират имотите, и стават публична общинска собственост, а вещите - държавна собственост, стават собственост на общината, финансираща училището.
Чл.16а., ал.3(нова,приета с решение № ....от ..........2018 г.) Имотите и вещите по ал. 2 се предоставят за управление на училището, което ги е управлявало до обявяването му за общинско, и се ползват само за целите на образователния процес, без да променят предназначението си.

Чл.16а., ал.4(нова, приета с решение № ....от ..........2018 г.) Когато седалището на училището, управляващо имотите по ал. 2, е извън територията на общината, която ги придобива, след влизането в сила на акта за обявяване на училището за общинско общината приобретател предоставя имотите за управление на финансирани от нея училища.

Чл.16а., ал.5(нова, приета с решение № ....от ...........2018 г.) От датата на влизане в сила на акта за обявяване на общинско училище за държавно имотите и вещите, предоставени на училището преди обявяването му за държавно, преминават в собственост на държавата, управляват се от училището и се ползват само за целите на образователния процес, без да променят предназначението си.
Чл.16б (нова, приета с решение № ....от ..........2018 г.) Придобитите възмездно от общинските училища, детски градини и центрове за подкрепа за личностно развитие недвижими имоти и движими вещи са със статут на частна общинска собственост.
Чл.16в (нова, приета с решение №....от ..........2018 г.) Придобитите безвъзмездно от общинските училища, детски градини и центрове за подкрепа за личностно развитие недвижими имоти и движими вещи, както имотите и вещите, собствеността върху които им е възстановена, са собственост на училището, детската градина или центъра.
Чл.16г, ал.1 (нова, приета с решение № ... от  ..........2018 г.) Имотите или части от тях и вещите, освободени в резултат на закриване или преобразуване на общински училища, детски градини и центрове за подкрепа за личностно развитие, се използват за образователни, здравни, социални или хуманитарни дейности по реда на Закона за общинската собственост и подзаконовите актове по прилагането им.
Чл.16г., ал.2 (нова, приета с решение № от  .........2018 г.) Имотите или части от тях и вещите, освободени в резултат на закриване или преобразуване на общински училища, детски градини и центрове за подкрепа за личностно развитие, за които няма обществена потребност за ползването им за дейностите по ал. 4, могат да се ползват и за други дейности при едновременно изпълнение на следните условия:

1. в срок от две години не е идентифицирана обществена потребност от използването им за образователни, здравни, социални или хуманитарни дейности;

2. налице е положително становище на министъра на образованието и науката, изготвено въз основа на оценка на образователните потребности в общината;

3. населеното място е с население под 5 хиляди души.

2.Съществуващият текст на чл.111, алинея 1 от Нередбата си изменя и допълва като придобива следното съдържание:
  Чл. 111. /1/ . (изм. и доп. с решение № от  .........2018 г.)  За участие в търга и конкурса кандидатите представят следните документи:


1. квитанция за закупена тръжна или конкурсна документация /оригинал/;


2. платежен документ за внесен депозит за участие в търга или конкурса /оригинал/;


3. декларация за единен идентификационен код (ЕИК) на кандидата – по образец;
4. документ за съдебна регистрация за юридически лица /заверено копие/ - представя се само от юридически лица, за които се изисква такава регистрация;

5. удостоверение за актуално правно състояние за юридически лица /заверено копие/ - представя се само от юридически лица, за които се изисква съдебна регистрация;

6. документ за регистрация по БУЛСТАТ за юридически лица /заверено копие/- представя се само от юридически лица, за които се изисква такава регистрация;

7. документ за данъчна регистрация за юридически лица /заверено копие/ - представя се само от юридически лица, за които се изисква такава регистрация;

8. нотариално заверено пълномощно за представителство /оригинал/, в случаите на упълномощаване касаещо единствено обекта, предмет на търга или конкурса, в случаите на упълномощаване;


9. декларация за липса на задължения към община Ардино – по образец;


10. декларация за извършен оглед на обекта – по образец;


11. декларация за запознаване с тръжната или конкурсната документация и информационния меморандум – по образец;

12. предложение за цена на имота при провеждане на търг с тайно наддаване или конкурс;
13. Решение на общото събрание на дружеството /кооперацията, юридическото лице с нестопанска цел /или решение на съвета на директорите на АД за участие в търга или конкурса за конкретния имот и за цената за закупуване на имота / заверено копие/. Изисква се в случаите на извършване на разпоредителна сделка.










Приложение 

Предварителна оценка на въздействието на проект за изменение и допълнение на Наредбата за реда за придобиване, управление и разпореждане с общинско имущество
	Елементи на оценката
	Аргументация

	Основания за 

иницииране

на промени


	Чрез инициираните промени в Наредбата за реда за придобиване, управление и разпореждане с общинско имущество се цели създаване на възможност за оптимизиране на работата на общинските структури чрез прецизиране, разширяване и осъвременяване на обхвата на услугите, предоставяни от община Ардино на физически и юридически лица с цел задоволяване на обществените потребности.

	Заинтересовани 

групи


	Заинтересованите и засегнатите групи от приемането на инициираните промени в Наредбата за реда за придобиване, управление и разпореждане с общинско имущество са гражданите, ползващи услугите на община Ардино, като се очаква в глобален мащаб положително въздействие върху горепосочените обществени отношения, като използваните методи за определянето им са обществени консултации и сравнителен анализ.

	Анализ на разходи и

ползи


	Разходите, които ще възникнат за общинските структури ще бъдат в рамките на одобрените им бюджетни средства за съответната година, а очакваните ползи от инициираните промени в Наредбата за реда за придобиване, управление и разпореждане с общинско имущество са свързани с по-пълно задоволяване на потребностите на ползвателите на услуги, както и подобряване на условията за безопасност, създаване на здравословни и безопасни условия на труд, повишаване на качеството на жизнената среда на гражданите и посетителите на община Ардино.

	Административна тежест и структурни

промени
	1) Няма предвиждани и необходими административни промени, като закриване, сливане или създаване на нови административни структури. 
2) Не се въвеждат или се изменят регулаторни режими и такси, които да доведат до промяна на регулаторната среда.

	Въздействие върху нормативната 

уредба
	Няма необходимост от непосредствени промени в други нормативни актове в резултат от приемането на инициираните промени в Наредбата за реда за придобиване, управление и разпореждане с общинско имущество.


Вносител: 

РЕСМИ МУРАД 
Кмет на община Ардино
___________________________________________________________________

Република България, област Кърджали  

гр. Ардино, ул.”Бели брези” № 31

тел. +3651 4238;   факс +3651 4568

e-mail:   ardino@abv.bg
